สวัสดีค่ะ หนูอายุ15 ประจำเดือนครั้งล่าสุดของหนูมาเมื่อวันที่ 9 สิงหาคม แล้วมาอีกครั้งตอนวันที่ 27 สิงหาคมค่ะ ประจำเดือนครั้งนี้เป็นสีดำ มีลิ่มเลือดสีดำ มีกลิ่น จะเป็นอันตรายไหมคะ
สวัสดีค่ะ รอบประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกดังนั้นจากที่กล่าวมา หากมาเร็วกว่า 22-35 วันจากครั้งก่อน ก็อาจจะเป็นเลือดออกผิดปกติทางช่องคลอดได้ สาเหตุต่างๆเช่น ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบนั้นเป็นไปได้ในเบื้องต้นควรงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง ถ้ายังมีเลือดออกผิดปกติมากต่อเนื่อง ติดต่อกันหลายวัน ควรไปพบแพทย์